РЕГЛАМЕНТ (ЕО) № 776/2008 НА КОМИСИЯТА
от 4 август 2008 година
относно регистрацията на някои наименования в регистъра на защитените наименования за произход и защитените географски указания (Acciughe sotto sale del Mar Ligure (ЗГУ), Brussels grondwitloof (ЗГУ), Œufs de Loué (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 6, параграф 2, първа алинея и в приложение на член 17, параграф 2 от Регламент (ЕО) № 510/2006, заявлението за регистрация на наименованието „Acciughe sotto sale del Mar Ligure“, подадено от Италия, заявлението за регистрация на наименованието „ Brussels grondwitloof “, подадено от Белгия, и заявлението за регистрация на наименованието „Œufs de Loué“, подадено от Франция, са публикувани в Официален вестник на Европейския съюз (2).
(2)
Комисията не е получила никакви възражения съгласно член 7 от Регламент (ЕО) № 510/2006 и следователно тези наименования трябва да бъдат регистрирани,
ПРИЕ НАСТОЯЩИЯ РЕГЛАМЕНТ:
Член 1
Регистрират се наименованията, посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 август 2008 година.